|  |  |
| --- | --- |
|  | **บันทึกข้อความ** |

ส่วนราชการ กองสิ่งแวดล้อมท้องถิ่น (กลุ่มงานการเปลี่ยนแปลงสภาพภูมิอากาศ) โทร. 0 ๒๒๔๑ ๙๐๐๐ ต่อ 2112

# ที่ มท ๐๘20.4/ วันที่ กุมภาพันธ์ 2567

**เรื่อง** ขอเชิญเป็นประธานกล่าวเปิดการอบรมเชิงปฏิบัติการ “แนวทางการจัดทำข้อมูลก๊าซเรือนกระจก  
 สำหรับองค์กรปกครองส่วนท้องถิ่น ครั้งที่ 1 – 2” ประจำปีงบประมาณ พ.ศ. 2567

## เรียน อสถ.

## **1. ต้นเรื่อง**

สถ. ได้รับแจ้งจากองค์การบริหารจัดการก๊าซเรือนกระจก (องค์การมหาชน) (อบก.) ว่า ตามที่ได้มีการลงนามบันทึกข้อตกลงความร่วมมือกับ สถ. เพื่อเผยแพร่ความรู้ด้านการรายงานข้อมูลปริมาณก๊าซเรือนกระจกในองค์กรปกครองส่วนท้องถิ่นและเมือง เพื่อมุ่งสู่การเป็นเมืองลดคาร์บอน เมื่อวันที่  
11 กุมภาพันธ์ 2565 นั้น จากความร่วมมือดังกล่าว อบก. จึงกำหนดจัดการอบรมเชิงปฏิบัติการ  
“แนวทางการจัดทำข้อมูลก๊าซเรือนกระจกสำหรับองค์กรปกครองส่วนท้องถิ่น ครั้งที่ 1 – 2” ประจำปีงบประมาณ พ.ศ. 2567 ในการนี้ จึงขอความอนุเคราะห์ สถ. ดำเนินการ ดังนี้

1) ประชาสัมพันธ์ อปท. ระดับเทศบาลที่เป็นกลุ่มเป้าหมาย เพื่อเข้าร่วมการอบรม  
ตามวัน เวลา และสถานที่ที่กำหนด โดยมีกลุ่มเป้าหมายจากจังหวัด ดังนี้ **(เอกสาร 1)**

1.1) ครั้งที่ 1 ในวันศุกร์ที่ 22 มีนาคม 2567 ณ โรงแรมยู นิมมาน จ.เชียงใหม่ ได้แก่ เชียงใหม่ เชียงราย น่าน พะเยา แพร่ แม่ฮ่องสอน ลำปาง ลำพูน และอุตรดิตถ์

1.2) ครั้งที่ 2 ในวันพุธที่ 27 มีนาคม 2567 ณ โรงแรมเซ็นทารา อุบล จ.อุบลราชธานี ได้แก่ กาฬสินธุ์ มุกดาหาร ยโสธร ร้อยเอ็ด ศรีสะเกษ สุรินทร์ อำนาจเจริญ และอุบลราชธานี

2) เชิญ อสถ. ให้เกียรติเป็นประธานกล่าวเปิดการอบรมเชิงปฏิบัติการฯ โดยมีรายละเอียดวัน เวลา และสถานที่ ดังนี้

2.1) ครั้งที่ 1 ในวันศุกร์ที่ 22 มีนาคม 2567 เวลา 08.30 – 16.00 น. ณ ห้องประชุม นิมมาน 1 โรงแรมยู นิมมาน จ.เชียงใหม่ **(เอกสาร 2)**

2.2) ครั้งที่ 2 ในวันพุธที่ 27 มีนาคม 2567 เวลา 08.30 – 16.00 น. ณ ห้องประชุม สามพันโบก โรงแรมเซ็นทารา อุบล จ.อุบลราชธานี **(เอกสาร 3)**

**2. ข้อพิจารณา**

กสว. (กง.ปอ.) พิจารณาแล้วเห็นว่า เพื่อให้จัดการอบรมเชิงปฏิบัติการดังกล่าวเป็นไปด้วยความเรียบร้อย เห็นควรดำเนินการ ดังนี้

2.1 มีหนังสือถึงผู้ว่าราชการจังหวัด ตามข้อ 1) ขอความร่วมมือประชาสัมพันธ์ให้ อปท. ระดับเทศบาลที่เป็นกลุ่มเป้าหมายทราบ และพิจารณาเข้าร่วมการอบรมเชิงปฏิบัติการดังกล่าว

2.2 ให้เกียรติเป็นประธานกล่าวเปิดการอบรมเชิงปฏิบัติการฯ ตามวัน เวลา และสถานที่ดังกล่าว ตามข้อ 2) หากติดภารกิจโปรดมอบหมาย ร.อสถ. (น) หรือผู้แทน

จึงเรียนมาเพื่อโปรดพิจารณา หากเห็นชอบโปรดลงนามในหนังสือถึงผู้ว่าราชการจังหวัด  
ที่เสนอมาพร้อมนี้

(นางสาวปรียาภัทร์ จันทร์ทิพย์)

ผอ.กง.ปอ.……………………………

หน.กง.ปอ.……………………………

จนท. ………………………………..

ผอ.กสว.



ที่ มท ๐๘20.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10๓00

กุมภาพันธ์ 2567

เรื่อง การอบรมเชิงปฏิบัติการ “แนวทางการจัดทำข้อมูลก๊าซเรือนกระจกสำหรับองค์กรปกครองส่วนท้องถิ่น  
ครั้งที่ 1 – 2” ประจำปีงบประมาณ พ.ศ. 2567

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย 1. สำเนาหนังสือองค์การบริหารจัดการก๊าซเรือนกระจก (องค์การมหาชน)

ที่ อบก 2567.05/146 ลงวันที่ 14 กุมภาพันธ์ 2567 จำนวน 1 ชุด

2. บัญชีองค์กรปกครองส่วนท้องถิ่นระดับเทศบาลที่เป็นกลุ่มเป้าหมาย จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากองค์การบริหารจัดการก๊าซเรือนกระจก (องค์การมหาชน) ว่า ได้มีกำหนดจัดการอบรมเชิงปฏิบัติการ “แนวทางการจัดทำข้อมูลก๊าซเรือนกระจกสำหรับองค์กรปกครองส่วนท้องถิ่น ครั้งที่ 1 - 2” ประจำปีงบประมาณ พ.ศ. 2567 ในวันศุกร์ที่ 22 มีนาคม 2567  
ณ จังหวัดเชียงใหม่ และวันพุธที่ 27 มีนาคม 2567 ณ จังหวัดอุบลราชธานี โดยได้ขอให้กรมส่งเสริม  
การปกครองท้องถิ่นประชาสัมพันธ์องค์กรปกครองส่วนท้องถิ่นระดับเทศบาลที่เป็นกลุ่มเป้าหมายทราบ   
เพื่อพิจารณาเข้าร่วมการอบรมตามวัน เวลา และสถานที่ดังกล่าว โดยองค์การบริหารจัดการก๊าซเรือนกระจก (องค์การมหาชน) จะพิจารณาผู้เข้าร่วมอบรมตามลำดับการลงทะเบียน หากมีครบตามจำนวนที่กำหนดไว้  
จะปิดรับสมัคร ทั้งนี้ องค์การบริหารจัดการก๊าซเรือนกระจก (องค์การมหาชน) จะสนับสนุนค่าอาหารตลอดการอบรม สำหรับค่าใช้จ่ายอื่น ๆ ขอให้เบิกจากต้นสังกัด

ในการนี้ เพื่อให้การอบรมเชิงปฏิบัติการ “แนวทางการจัดทำข้อมูลก๊าซเรือนกระจกสำหรับองค์กรปกครองส่วนท้องถิ่น ครั้งที่ 1 - 2” ประจำปีงบประมาณ พ.ศ. 2567 เป็นไปด้วยความเรียบร้อย   
จึงขอความร่วมมือจังหวัดประชาสัมพันธ์ให้องค์กรปกครองส่วนท้องถิ่นระดับเทศบาลที่เป็นกลุ่มเป้าหมายทราบ และพิจารณาเข้าร่วมการอบรมเชิงปฏิบัติการดังกล่าว ตามวัน เวลา และสถานที่ที่กำหนด รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

ร.อสถ. ...............................

ผอ.กสว. ...............................

ผอ.กง.ปอ ............................

หน.กง.ปอ. ………………………..

จนท. .....................................

กองสิ่งแวดล้อมท้องถิ่น

กลุ่มงานการเปลี่ยนแปลงสภาพภูมิอากาศ

โทร 0 2241 9000 ต่อ 2112

ไปรษณีย์อิเล็กทรอนิกส์ sarabun@dla.go.th

ผู้ประสานงาน นายภิเษก มีทอง โทรศัพท์ 095-169-6419

**บัญชีแนบท้ายหนังสือกรมส่งเสริมการปกครองท้องถิ่น**

**ด่วนที่สุด ที่ มท 0820.4/ว ลงวันที่ กุมภาพันธ์ 2567**

**ครั้งที่ 1 ในวันศุกร์ที่ 22 มีนาคม 2567 ณ โรงแรมยู นิมมาน จ.เชียงใหม่**

1. จังหวัดเชียงใหม่

2. จังหวัดเชียงราย

3. จังหวัดน่าน

4. จังหวัดพะเยา

5. จังหวัดแพร่

6. จังหวัดแม่ฮ่องสอน

7. จังหวัดลำปาง

8. จังหวัดลำพูน

9. จังหวัดอุตรดิตถ์

**ครั้งที่ 2 ในวันพุธที่ 27 มีนาคม 2567 ณ โรงแรมเซ็นทารา อุบล จ.อุบลราชธานี**

10. จังหวัดกาฬสินธุ์

11. จังหวัดมุกดาหาร

12. จังหวัดยโสธร

13. จังหวัดร้อยเอ็ด

14. จังหวัดศรีสะเกษ

15. จังหวัดสุรินทร์

16. จังหวัดอำนาจเจริญ

17. จังหวัดอุบลราชธานี